3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 446 της 14 Ιουν./6 Ιουλ. 1971 (ΦΕΚ Α΄ 132) Περί καταργήσεως και ιδρύσεως εδρών παρά τω Ε.Μ.Πολυτεχνείω. (Διόρθ. Ημαρτ. ΦΕΚ Α΄ 173 της 2 Σεπτ. 1971). Έχοντες υπ’ όψιν τας διατάξεις των άρθρ. α)12 του Α.Ν. 1477/1938, 11 του Ν.Δ. 438/1941 διατηρηθέντος εν ισχύϊ δια της υπ’ αριθ. 295/1946 πράξεως του Υπουργικού Συμβουλίου, 31 (παρ. 3 και 4) του Ν.Δ. 3974/1959, β)την γνώμην της Συγκλήτου του Ε.Μ.Πολυτεχνείου την διατυπωθείσαν κατά την συνεδρίαν αυτής της 22.1.1971, γ)την υπ’ αριθ. 216/1971 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρον μόνον.-1.Η παρά τω Ε.Μ.Πολυτεχνείω υφισταμένη κενή τακτική έδρα της Τηλεπικοινωνίας και Ηλεκτρονικής καταργείται. 2.Ιδρύονται παρά τω αυτώ Ιδρύματι αι κάτωθι τακτικαί έδραι :α)Έδρα Ασυρμάτου και Επικοινωνίας Μεγάλων Αποστάσεων, έχουσα ως περιεχόμενον: Ηλεκτρομαγνητικά πεδία διπόλων. Έννοια κέρδουςΔιαγράμματα ακτινοβολίας-Αντίστασις ακτινοβολίας - Στοιχειοκεραίαι - Σύνθεσις διαγραμμάτων. Μετάδοσις κύματος εδάφους. Επίδρασις της καμπυλότητος της γης και της ανομοιογενείας της ατμόσφαιρας-Τροποσφαιρική και Ιονοσφαιρική διάδοσις Ασυρματικά κέντρα. Γενικά περί τηλεγραφίας-Διατάξεις μεταδόσεως δομάτων. Μαθηματική ανάλυσις πηγών και διαύλων Κώδικες σημάτων. Ανάλυσις συστημάτων διαμορφώσεως. Επίδρασις θορύβου. β)Έδρα Ηλεκτρονικής, έχουσα ως περιεχόμενον : Εφαρμογαί εκ της κβαντομηχανικής, κυματομηχανικής και στατιστικής μηχανικής. Φυσική στερεάς καταστάσεως. Ηλεκτρονικαί λυχνίαι. Ημιαγωγοί. Μονολιθικά κυκλώματα. Ανορθωταί - Σταθεροποιηταί-Ενισχυταί Ταλαντωταί. Διαμορφωταί, μεικταί, αποδιαμορφωταί διευκρινισταί - Κυκλώματα προεμφάσεως και αποεμφάσεως - Κυκλώματα παραγωγής και επεξεργασίας παλμών - Πολυδονηταί. Βασικαί λειτουργίαι και βασική σύνδεσις ψηφιακών υπολογιστών, Ηλεκτρονικά στοιχεία αυτών. Συστήματα αριθμήσεως και κώδικες. Οργάνωσις και έλεγχοι υπολογιστών. Αναλογικοί και υβριδικοί υπολογισταί. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 